**Poziv za prijavu na SFerinu online radionicu stripa**

Pozivaju se učenici srednjih škola u Republici Hrvatskoj da se prijave na SFerinu online radionicu stripa na kojoj će se steći teorijska i praktična znanja o izradi stripa.

Sudjelovanje na radionici neće utjecati na rezultat natječaja.

Radionica je besplatna i održat će se u dva dijela, svaki u trajanju od sat vremena. Prvi dio bit će uvodno teorijsko predavanje, 8. veljače u 18h, a drugi dio bazirat će se na praktične savjete i konzultacije, 6. ožujka u 18h. Radionica će biti online, kako bi u njoj mogli sudjelovati i učenici izvan Zagreba, a održat će se na **Discordu**.

Poveznica na Discord server bit će objavljena na mrežnim stranicama Društva SFera i poslana na mail adresu svim prijavljenima.

**Prijava:**

**Potrebno je ispuniti prijavu u obrascu objavljenom na mrežnim stranicama s podacima učenika i njegovog mentora do 6.ožujka 2024.**

**Za sve detalje oko prijave i informacije pogledajte Sferin web:**

[**https://sfera.hr/natjecaji-i-radionice/radionica-fantasticnog-stripa-2024/**](https://sfera.hr/natjecaji-i-radionice/radionica-fantasticnog-stripa-2024/)

Potrebno je poslati i osobne podatke: ime, prezime, razred i školu te kontakt e-mail, kao i kontakt mentora. U radionici mogu sudjelovati i mentori učenika.

Za radionicu nije ograničen broj sudionika. Rok za slanje prijava je 6. ožujka 2024. godine.

Voditelj radionice je Ivan Šivak, magistar umjetnosti animiranog filma i novih medija, član Hrvatskog društva likovnih umjetnika od 2011. godine i autor strip serije „Ajla: Skriveno“.